**Ministru kabineta noteikumu projekts**

**“Grozījumi Ministru kabineta 2015. gada 22. decembra noteikumos Nr.791**

**“Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru””**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | 2020.gada 1.janvārī spēkā stāsies grozījumi Publiskas personas kapitāla daļu un kapitālsabiedrību pārvaldības likumā (turpmāk – Kapitālsabiedrību pārvaldības likums). Saskaņā ar grozījumiem Kapitālsabiedrību pārvaldības likuma:1. 8.panta pirmās daļas 5.punktā – atkarīgās kapitālsabiedrības valdes un padomes locekļu skaitu, mēneša atlīdzību, prēmiju un atsaukšanas pabalstu nosaka, ievērojot valdes un padomes locekļiem šajā likumā un uz tā pamata izdotajos Ministru kabineta noteikumos paredzētos ierobežojumus;
2. 106.pantā – padomes locekļu skaits ir ne mazāks kā trīs, bet ne lielāks kā septiņi. Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem.

Līdz ar to nepieciešams veikt attiecīgus grozījumus Ministru kabineta 2015. gada 22. decembra noteikumos Nr.791 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru”, lai grozījumi noteikumos varētu stāties spēkā 2020. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Kapitālsabiedrību pārvaldības likuma 8.panta pirmās daļas 5.punkts un 106.panta otrā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši grozījumiem Kapitālsabiedrību pārvaldības likumā no 2020. gada 1.janvāra ne tikai publiskas personas kapitālsabiedrību un publiski privāto kapitālsabiedrību, bet arī to atkarīgo kapitālsabiedrību valdes un padomes locekļu skaitam un mēneša atlīdzības maksimālajam apmēra noteikšanai jāpiemēro Ministru kabineta 2015. gada 22. decembra noteikumi Nr.791 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru”.Tāpēc Pārresoru koordinācijas centrs (turpmāk – PKC) ir izstrādājis Ministru kabinets noteikumu projektu “Grozījumi Ministru kabineta 2015. gada 22. decembra noteikumos Nr.791 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu atbilstoši kapitālsabiedrības lielumu raksturojošiem rādītājiem, valdes un padomes locekļu mēneša atlīdzības maksimālo apmēru”” (turpmāk – noteikumu projekts), tajos veicot attiecīgus grozījumus.Ņemot vērā grozījumus Kapitālsabiedrību pārvaldības likuma 106.pantā, ar noteikumu projektu tiek veikti attiecīgi grozījumi noteikumu pielikumā, nosakot, ka mazā kapitālsabiedrībā padomes locekļu skaits ir ne vairāk kā trīs (akciju sabiedrības gadījumā), vidējā kapitālsabiedrībā padomes locekļu skaits ir ne vairāk kā pieci, savukārt lielā kapitālsabiedrībā ne vairāk kā septiņi, ievērojot, ka minimālais padomes locekļu skaits ir ne mazāk kā trīs.Ņemot vērā, ka akciju sabiedrības var būt arī mazas kapitālsabiedrības, tiek noteikts padomes priekšsēdētāja mēneša atlīdzības noteikšanai piemērojamais koeficients 1,5.Vienlaikus ar noteikumu projektu tiek veiktas izmaiņas noteikumu 8.punktā, nosakot atsaukšanas pabalsta apmēru, kādu valdes priekšsēdētājs un valdes locekļi var saņemt, pamatojoties uz darba līgumu vienotās mēneša atlīdzības saņemšanas gadījumā.  |
| 3. | Projekta izstrādē iesaistītās institūcijas un publiskas personas kapitālsabiedrības | PKC, Baltijas Korporatīvās pārvaldības institūta Latvijas pārstāvniecība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|

|  |  |  |
| --- | --- | --- |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot PKC un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts:1) PKC tīmekļvietnē, adrese:http://www.valstskapitals.gov.lv/lv/sabiedribas-lidzdaliba/aktualie-normativo-aktu-un-vadlinju-projekti/2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 10.oktobrim. |
| 3. | Sabiedrības līdzdalības rezultāti | Viedokļi par projektu noteiktajā laika periodā saņemti no Rīgas domes Īpašuma departamenta, VAS “Latvijas dzelzceļš”. |
| 4. | Cita informācija | Nav. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kapitāla daļu turētāji, atvasinātas publiskas personas kapitāla daļu turētāji, kapitālsabiedrību padomes, publiskas personas kapitālsabiedrības kā kapitāla daļu turētāji, PKC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidents A. K. Kariņš

Finanšu ministrs J. Reirs

Vīza:

Pārresoru koordinācijas centra vadītājs P.Vilks